จับตาสหรัฐ-จีนเจรจาข้อตกลงการค้า / Bond yield เริ่มปรับขึันอีก
7 พฤษภาคม 2564

จับตาสหรัฐ-จีนเจรจาข้อตกลงการค้า / Bond yield เริ่มปรับขึันอีก
หากนับตั้งแต่ช่วงปลายปีที่ผ่านมาจนถึงปัจจุบัน ซึ่งถือเป็นภาวะการฟื้นตัวของเศรษฐกิจโลกอย่างค่อยเป็นค่อยไป ตามการทยอยเปิดประเทศหลังประเทศพัฒนาแล้วฉีดวัคซีนในระดับ 20-40% ส่งผลให้อัตราผลตอบแทนพันธบัตรระยะยาวเริ่มปรับขึ้นสะท้อนการปรับประมาณการ GDP และเงินเฟ้อในระยะกลาง ในขณะที่ค่าเงินดอลลาร์ยังอ่อนค่า จากทั้งการขาดดุลการค้าของสหรัฐที่เร่งตัวขึ้นทำระดับสูงสุดที่ 7.4หมื่นล้านเหรียญสหรัฐ ประกอบท่าทีการอัดฉีดสภาพคล่องของธนาคารกลางสหรัฐในขณะที่ยังคงกรอบดอกเบี้ยนโยบายในระดับปัจจุบันจนถึงปี 2023
ภาพดังกล่าวเป็นภาวะ Reflation หรือหากเปรียบเทียบกับภาวะพันธบัตรเรียกว่า Bearish Steepening ซึ่งถือเป็นภาวะที่เหมาะกับการลงทุนในตลาดหุ้นรวมถึงสินค้าโภคภัณฑ์มากที่สุด (Risk on) ซึ่งหากอิงจากสถิติย้อนหลังพบว่าตลาดหุ้นสหรัฐ S&P500 ให้ผลตอบแทนสูงสุดในระดับ 10.9% ในเวลา 6เดือน
อย่างไรก็ตามในช่วง 2สัปดาห์ที่ผ่านมาเราเริ่มเห็นสัญญาณการเตรียมแผนลดขนาดวงเงินเข้าซื้อพันธบัตรจากธนาคารกลางแคนาดา ซึ่งถือเป็นธนาคารกลางแรกของประเทศพัฒนาแล้ว ได้ส่งสัญญาณเตรียมลดขนาดวงเงินเข้าซื้อสินทรัพย์ลง ¼ ในขณะที่นักเศรษฐศาสตร์ประเมินว่ามีโอกาสที่จะปรับขึ้นดอกเบี้ยครั้งแรกใน 2H22 ภายหลังเศรษฐกิจเติบโตดีในระดับ 6.5% และขึ้นอีก 3 ครั้งในปีถัดไปจากระดับปัจจุบันที่ 0.25%
ในขณะที่ตัวเลขการจ้างงานแคนาดากลับมาใกล้เคียงกับระดับก่อนเกิด COVID-19 ที่ 90% เมื่อเทียบกับสหรัฐที่ 60% ในขณะที่ฝั่งสหรัฐถือเป็นครั้งแรกที่ Yellen ซึ่งปัจจุบันดำรงตำแหน่งรมว.คลังสหรัฐ (อดีตประธานเฟด) ได้ออกมากล่าวถึงการขึ้นอัตราดอกเบี้ยนโยบายของสหรัฐภายหลังเห็นสัญญาการฟื้นตัวของเศรษฐกิจที่ร้อนแรง ซึ่งเราประเมินว่าภาวะ Tightening จะเริ่มทยอยเกิดขึ้นในช่วง 4Q21 ส่วนหนึ่งเพื่อรอดูสัญญาการฟื้นตัวของเศรษฐกิจอัตราเงินเฟ้อโดยไม่นับ low base ในช่วง 2Q20 ประกอบกับภาคการจ้างงานภายหลังจากที่เกิด Herd Immunity ในช่วง 3Q21
ฉะนั้นเราประเมินว่าภาพการลงทุนจะเริ่มค่อยๆออกจากภาวะ Bearish Steepening สู่ภาวะ Bearish tightening ซึ่งตามสถิติพบว่าตลาดหุ้นยังให้ผลตอบแทนเป็นบวกอยู่แต่ลดความร้อนแรงลง ในระดับ5%  เมื่อเทียบกับภาวะปัจจุบันในขณะที่กลุ่มที่คาดว่าจะ Outperform นั่นคือ Cyclical play
อีกปัจจัยต่างประเทศที่แนะนักลงทุนจับตาอย่างใกล้ชิดนั่นคือ การเจรจาการค้าระหว่างสหรัฐ-จีน โดยเมื่อวานที่ผ่านมาตัวแทนการค้าคนใหม่ของสหรัฐ นาง Katherine Tai ได้ออกมาระบุเตรียมพูดคุยในประเด็นนี้กับตัวแทนการค้าจีน ซึ่งหากอิงจากข้อตกลงล่าสุดที่ Trump ได้ผ่อนคลายเป็น Phase1 ได้ระบุให้ประเทศจีนสั่งซื้อสินค้าวงเงิน 2.0 แสนล้านเหรียญสหรัฐในระยะเวลา 2ปี (2020-2021) อย่างไรก็ตามหากอิงจากข้อมูลพบว่าข้อตกลงดังกล่าวไม่ถึงครึ่งหนึ่งส่วนหนึ่งเป็นผลจากการระบาด COVID-19 อย่างไรก็ตามหากอิงจากตัวเลขในช่วงไตรมาสที่ผ่านมา ภายหลังทั้งสองประเทศเริ่มทยอยเปิดประเทศพบว่าประเทศจีนนำเข้าสินค้าจากสหรัฐในปริมาณที่เพิ่มขึ้นใกล้กับข้อตกลงการค้า ประกอบกับเราประเมินว่าข้อตกลงการค้าสำหรับฝั่ง Democrat จะแตกต่างกับฝั่ง Republican ในการเจรจาจากการค้ามาเป็นในรูปแบบอื่นๆ ฉะนั้นเราแนะนักลงทุนจับตาการเจรจาครั้งนี้เพื่อประเมินสถานการณ์การค้าในระยะยาว ซึ่งหากออกมาในเชิงบวก คาดสร้าง Sentiment เชิงบวกต่อการลงทุนในฝั่ง Global play
กลยุทธ์การลงทุน / มุมมองตลาดหุ้น วันนี้ประเมินกรอบ SET ที่บริเวณ 1,565-75จุด แนะทยอยสะสม BLA, เก็งกำไร CKP , IVL
หุ้นแนะนำ BLA (พื้นฐาน 28.50 บาท) Bond yield ที่ปรับตัวเป็นขาขึ้นจะเป็นบวกกับ BLA จากทั้ง correlation ของราคาหุ้น BLA กับThailand’s 10-year bond yield และ ค่าใช้จ่ายที่ลดลงจากอัตราคิดลดที่เพิ่มขึ้น CKP (พื้นฐาน 6.15 บาท) ปริมาณน้ำที่ปรับตัวสูงขึ้นส่งผลบวกต่อ Portfolio ของ CKP, คาดกำไรไตรมาส 1Q21 +122% YoY, 861% QoQ IVL (พื้นฐาน 53.50 บาท)คาดการณ์ถึงกระแสการปรับเพิ่มประมาณการกำไรของตลาดและการปรับเพิ่มมูลค่าหุ้นจาก ROE ที่สูงขึ้น, กำไรสุทธิไตรมาส 1/2564 อยู่ที่ 6.0 พันลบ. สอดคล้องคาดการณ์ของเรา แต่กำไรปกติดีกว่าคาด 7% จาก core EBITDA/ตันที่แข็งแกร่งขึ้น, มองบวกต่ออุตสาหกรรม PET และยอดขาย 6 เดือนข้างหน้า ด้วยแรงหนุนจากตลาด PET ที่ตึงตัวและการกลับมาดำเนินงานของโรงผลิต MEG และโรงแคร็เกอร์ในสหรัฐฯรายงานตัวเลขเศรษฐกิจ วันศุกร์ ติดตาม ตัวเลขการส่งออก และนำเข้าของจีนเดือน เม.ย. คาด +35.5% YoY และ +23.3% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน เม.ย. คาด +9.88 แสนตำแหน่ง ขณะที่คาดว่าอัตราการว่างงานของสหรัฐฯ เดือน เม.ย. อยู่ที่ 5.8% ลดลงจากระดับ 6.0% ในเดือน มี.ค.